28 



Mollusca subsilientia ad classem multivalvium, atque bivalvium pertinent. 

 Cuncta ista longo pede instruuntur, sive falciformi, sive lanceolato, sive clava- 

 to, sive denique aliam quamlibet formam praeseferente ; eoque veluti in arcum 

 sinuato , vel terebrarum volutas imitante , subsilire videntur, locumque mutant . 

 Haec omnia sunt prorsus acephala, oculisque carent. 



Ad subsilientium Ordinem ea quoque Mollusca pertinent, quae tametsi mari- 

 nis rupibus, plantarum stirpibus , navigiorum carinis , aliisque substantiis hujus ge- 

 neris , vel propria testa , vel capillitio quodam ad Molluscum pertinente suapte 

 natura adfixa maneant; atque idcirco neque repere, neque subsilire queant; tamen 

 ligulam, vel pedem obtinent ad subsiliendum aptum, vel subsilientium Mollusco- 

 rum habitum omnino praeseferunt; cumque iis fere omnino convenire videntur; 

 adeo ut tum areptantium , tum a brachiatorum indole , atque natura toto caelo abes- 

 se videantur . Utriusque generis exempla late suppeditant Anomiae , species aliquot 

 Ostrearum, ChamaGryphus, Mytili, atque Pinnae; quorum Testaceorum nonnul- 

 la adeo firmiter rupibus adhaerent, ut in toto vitae cursu numquam exinde divel- 

 lantur; reliqua vero ea aliquando deserunt, alioque sedem figere conspiciuntur . 



Mollusca repentia universam fere univalvium Testaceorum turbam obtinent, 

 quippe quae lati pedis auxilio, limacum more, rependo progrediuntur . Quot- 

 quot ea sunt, capite, oculisque instructa videntur. 



Postremus Ordo , quem brachiatorum nomen obtinere jam innuimus , ea omnia 

 Mollusca complectitur , quae hydrarum more pluribus brachiis praedita , sive car- 

 neis, sive crustaceis , sive integris , sive articulatis , filiformibus , ramosis , vel coty- 

 lis instructis, iisdem utuntur vel ad progrediendum, vel ad praedam arripiendam. 

 Horum specimina offerunt Sepia Argonautae incola, Tritones, ac Terebellae in 

 Lepadibus , Serpulisque degentes . 



Singuli memorati Ordines Genera aliquot sibimetipsis peculiaria sub se gerunt ; 

 eaque exinde species sibi proprias complectuntur, quae characteribus , seu signis 

 aliquot peculiaribus a se invicem discriminari debent . Quod quidem ut rite atque 

 commode efficiatur, oportet in primis, ut signa, vel characteres hujusmodi, sive 

 generici , sive specifici, sint penitus sensibiles, adeo ut nudis oculis discerni queant ; 

 2. ut sint omnino patentes, itaut nulla dissectione indigeant ut explorentur; 

 3. ut sint denique talis naturae, quod ad distinguendas Generum, Specierumque 

 varietates aptissima inveniantur . Quamobrem characteres hosce praecipuos , in 

 Molluscis subsilientibus , desumi posse existimamus ab existentia, numero, situ, 

 atque forma trachaearum : quibus insuper addemus pedis existentiam , vel defe- 

 ctum, ejusque formam; branchiarum, atque pallii varias affectiones. 



